CELEX: 32007D0553
Language: fi
Date: 2007-08-02 00:00:00
Title: 2007/553/EY: Komission päätös, tehty 2 päivänä elokuuta 2007 , monokarbamidi-divetysulfaatin ja dimetipiinin sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta (tiedoksiannettu numerolla K(2007) 3646)   (ETA:n kannalta merkityksellinen teksti)

9.8.2007   
            
            
               FI
            
            
               Euroopan unionin virallinen lehti
            
            
               L 208/10
            
         
      KOMISSION PÄÄTÖS,
   tehty 2 päivänä elokuuta 2007,
   monokarbamidi-divetysulfaatin ja dimetipiinin sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta
   (tiedoksiannettu numerolla K(2007) 3646)
   (ETA:n kannalta merkityksellinen teksti)
   (2007/553/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
   sekä katsoo seuraavaa:
   
               (1)
            
            
               Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan asteittain työohjelman mukaisesti.
            
         
               (2)
            
            
               Komission asetuksissa (EY) N:o 451/2000 (2) ja (EY) N:o 1490/2002 (3) säädetään direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevista yksityiskohtaisista säännöistä.
            
         
               (3)
            
            
               Monokarbamidi-divetysulfaatti ja dimetipiini ovat tehoaineita, jotka on nimetty ohjelman kolmannessa vaiheessa.
            
         
               (4)
            
            
               Monokarbamidi-divetysulfaatin ja dimetipiinin ainoat ilmoittajat ilmoittivat komissiolle 29 päivänä toukokuuta 2006 ja 6 päivänä heinäkuuta 2006, etteivät ne enää halua osallistua tätä tehoainetta koskevaan työohjelmaan, eikä lisätietoja näin ollen toimiteta. Kyseisiä tehoaineita ei tämän vuoksi sisällytetä direktiivin 91/414/ETY liitteeseen I.
            
         
               (5)
            
            
               Olisi toteutettava toimenpiteitä sen varmistamiseksi, että voimassa olevat monokarbamidi-divetysulfaattia tai dimetipiiniä sisältävien kasvinsuojeluaineiden luvat peruutetaan tietyn ajan kuluessa eikä niitä uusita ja että tällaisille tuotteille ei myönnetä lupia.
            
         
               (6)
            
            
               Näiden tehoaineiden osalta, joita sisältävien kasvinsuojelutuotteiden markkinoilta poistamiseen jää vain lyhyt ennakkovaroitusaika, on kohtuullista myöntää lisäaikaa enintään 12 kuukautta olemassa olevien varastojen hävittämistä, varastointia, markkinoille saattamista ja käyttöä varten, jotta olemassa olevia varastoja käytetään enää yhdellä kasvukaudella. Niissä tapauksissa, joissa on säädetty pidemmästä ennakkovaroitusajasta, sitä voidaan lyhentää niin että se päättyy kasvukauden lopussa.
            
         
               (7)
            
            
               Tällä päätöksellä ei rajoiteta mahdollisuutta esittää direktiivin 91/414/ETY 6 artiklan 2 kohdan säännösten mukaisesti monokarbamidi-divetysulfaattia ja dimetipiiniä koskeva hakemus niiden mahdollisesta sisällyttämisestä kyseisen direktiivin liitteeseen I.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Monokarbamidi-divetysulfaattia ja dimetipiiniä ei sisällytetä direktiivin 91/414/ETY liitteeseen I.
   2 artikla
   Jäsenvaltioiden on varmistettava, että
   
               a)
            
            
               monokarbamidi-divetysulfaattia ja dimetipiiniä sisältävien kasvinsuojeluaineiden luvat peruutetaan viimeistään 2 päivänä helmikuuta 2008;
            
         
               b)
            
            
               elokuun 6 päivästä 2007 alkaen monokarbamidi-divetysulfaattia ja dimetipiiniä sisältäville kasvinsuojeluaineille ei myönnetä lupia eikä lupia uusita direktiivin 91/414/ETY 8 artiklan 2 kohdassa säädetyn poikkeuksen mukaisesti.
            
         3 artikla
   Jäsenvaltioiden direktiivin 91/414/ETY 4 artiklan 6 kohdan mukaisesti myöntämän lisäajan on oltava mahdollisimman lyhyt, ja määräajan on päätyttävä viimeistään 2 päivänä helmikuuta 2009.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 2 päivänä elokuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2007/31/EY (EUVL L 140, 1.6.2007, s. 44).
   
      (2)  EYVL L 55, 29.2.2000, s. 25.
   
      (3)  EYVL L 224, 21.8.2002, s. 23.